text: Dræbt af lastbil på motorvej ved Kolding
  10 december 2013 kl. 16.32
  En 15-årig dreng der tirsdag blev ramt af en lastbil, da han gik på motorvejen ved Kolding, er død.
  Drengen kom gående i nordgående retning på motorvejen, og politiet fik flere anmeldelser fra vidner, der har set ham både før og efter, at han blev ramt.
  - Kort før klokken 17 fik vi en anmeldelse fra et vidne, der havde set drenmen gå på motorvejen, og klokken 17.01 får vi at vide, at manden ligger på motorvejen, siger Jørn Lindhardt fra Sydøstjyllands Politi til TV SYD.
  Manden blev ramt af en lastbil, og en læge i en ambulance, der blev sendt til ulykkesstedet, kunne konstatere, at han var død på stedet.
  De pårørende er underrettet.
  